Diari Oficial de la Generalitat Valenciana


Sumari del DOGV 3980, del 17-04-2001 (2001/3549)

Recurs contenciós administratiu número 452/00. Notificació i citació a comparèixer.
-----------------------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/3549


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 452/00. Notificació i citació a comparèixer. [2001/X3549]
  
La secretària general de la Conselleria de Justícia i Administracions Públiques, fa saber:
  
Que la Federació de Serveis Públics UGT ha interposat recurs contenciós administratiu pel procediment abreviat, número 452/00, davant del Jutjat Contenciós Administratiu número 8 de València, contra la desestimació de la seua petició d'anul·lació de tots els nomenaments de funcionaris interins d'urgència, efectuats en llocs no classificats com a base en l'estructura administrativa, des de l'entrada en vigor del Decret 33/1999, de 9 de març, del Govern Valencià.
  
En l'esmentat procediment el Jutjat ha dictat la provisió, de data 06.03.2001, en la qual es requereix a la Conselleria de Justícia i Administracions Públiques perquè complete la documentació aportada i efectue les citacions. Provisió que textualment diu:
  
"Per haver-ho així acordat aquest Jutjat en el recurs admès a tràmit, amb data 19.12.2000, instat per la Federació de Serveis Públics d'UGT contra resolució desestimatòria del Govern Valencià pel silenci, recurs d'alçada contra denegació presumpta de petició de deixar sense efecte nomenaments interins d'urgència (Decret 33/99), ens dirigim a V.I. perquè el més aviat possible, i a la vista de la discrepància existent en el foli 8 de l'expedient administratiu rebut en el seu dia en aquest Jutjat i del document aportat per la part actora (dels quals s'adjunta fotocòpia), es complete aquest expedient i es remeta el certificat expressiu de tots els interins nomenats en els llocs que tinguen un nivell superior al mínim previst per al grup A en 20; B en 16; C en 14; D en 12; i E en 10, produïts a partir de l'entrada en vigor del Decret 33/1999 (Diari Oficial de la Generalitat Valenciana de 20.4.1999).
  
Així mateix en el cas que hagueren interins nomenats, hauran de ser citats com a interessats en el present procediment, i tot això sota la personal i directa responsabilitat del cap de la dependència en què es trobe aquest".
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar tots els possibles interessats, fent-los saber que ha sigut remés l'expedient administratiu al Jutjat, en el qual, si ho estimen convenient, podran personar-se com demandats en les referides actuacions, en el termini de nou dies, mitjançant escrit en forma deguda, dirigit al Jutjat Contenciós Administratiu número 8 de València.
  
Com són tres-centes tretze les persones afectades i, per tant, possibles interessades, s'han seguit les actuacions per a la citació personal de totes. No obstant això, no ha sigut possible fer-ho de manera fefaent, en determinats casos, en els quals, segons informació facilitada pel Registre de Personal, la persona interessada ha causat baixa, o no se n'ha localitzat l'adreça.
  
Per això cal publicar aquest Edicte, pel qual es cita la senyora Laura Mas Signes, senyora María Alis Alcañiz, senyora Carolina López López, senyor Jesús María Ferrer Zaera, senyora María Rita Lavilla Francia, senyora María Isabel Castelló Pérez, senyora María de los Ángeles Torres Pelegrín, senyora María Isabel Esteve García, senyora María Dolores Ortiz Rufete, senyora María José Martí Safón, senyora María Nuria Sancho Beguer, senyor Juan Ernesto Benedito Muñoz, senyora Josefa Graciela Giner Santacreu, senyora María del Carmen Sancho Barrachina i senyora María Dolores Vidal Sabater, als efectes del que preveu l'esmentada provisió.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.